** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 31. jūlijā Nr. 80**

(protokols Nr. 6, 42. p.)

**Par atļauju pieņemt ziedojumu**

28.07.2025. no Madonas novada Barkavas pagasta pārvaldes ir saņemts iesniegums ar lūgumu dot atļauju pieņemt ziedojumu - SIA“MAX Solar”**,** reģistrācijas Nr. 40203405769, juridiskā adrese Biroju iela 10, Lidosta “Rīga”, LV-1053, Latvija (turpmāk – Ziedotājs) ir izteikusi vēlmi ziedot Madonas novada Barkavas pagasta pārvaldei (turpmāk – Pārvalde) pakalpojumu: pašvaldības publiskas atpūtas vietas sakopšanas un labiekārtošanas darbus zemesgabalā, kadastra Nr.70440080347, (turpmāk – Pakalpojums) kuru vērtība saskaņā ar tāmi ir 37 797,85 EUR (trīsdesmit septiņi tūkstoši septiņi simti deviņdesmit septiņi *euro* 85 centi), ar mērķi labiekārtot vidi vietējo iedzīvotāju atpūtas nodrošināšanai.

Pārvalde sniedz informāciju, ka Ziedotājs divus gadus pirms ziedojuma atvēlēšanas, tas ir, 2024. un 2023. gadā, ne ar Pārvaldi, ne attiecībā uz Pārvaldi nav noslēdzis tiesiskus darījumus, saņēmis finanšu līdzekļus vai garantētus kredītus. Attiecībā uz Ziedotāju Pārvalde divu gadu laikā pirms ziedojuma atvēlēšanas tas ir, 2024. un 2023. gadā, nav izdevusi administratīvos aktus, izņemot obligātos administratīvos aktus, ne arī veikusi uzraudzības vai kontroles funkcijas. Starp Ziedotāju un Pārvaldi nepastāv citas tiesiskas attiecības, kuru dēļ valsts amatpersonai, kas lemj par ziedojuma pieņemšanu, varētu rasties interešu konflikts.

Likuma “Par interešu konflikta novēršanu valsts amatpersonu darbībā” (turpmāk – Likums) 14. panta ceturtajā daļā noteiktas personas, no kurām nedrīkst pieņemt ziedojumus. Uz Ziedotāju neattiecas aizliegums pieņemt no tā ziedojumu. Likuma 14. panta piektajā daļā paredzēts, ka pirms ziedojuma pieņemšanas valsts amatpersona vai koleģiālā institūcija izvērtē, vai publiskas personas institūcijai attiecībā uz ziedotāju divus gadus pēc ziedojuma pieņemšanas varētu iestāties pienākums izdot administratīvos aktus, izņemot obligātos administratīvos aktus, veikt uzraudzības vai kontroles funkcijas un vai ziedojuma pieņemšana varētu radīt interešu konfliktu vai ierobežot publiskas personas institūcijas normatīvajos aktos noteikto funkciju vai uzdevumu izpildi. Pārvalde ir izvērtējusi un atzinusi, ka Pārvaldei attiecībā uz Ziedotāju nevarētu rasties Likuma 14. panta piektajā daļā noteiktie ierobežojumi.

Likuma 14. panta sestajā daļā, ka pirms ziedojuma pieņemšanas nepieciešama augstākas amatpersonas vai koleģiālās institūcijas rakstveida atļauja. Savukārt Madonas novada pašvaldības 31.08.2024. iekšējo noteikumu Nr. 3 ”Kārtība, kādā Madonas novada pašvaldība un tās iestādes pieņem un pārzina ziedojumus un dāvinājumus” (turpmāk – Iekšējie noteikumi) 13.1.2. punkts paredz, ka *Ja nepieciešams saņemt atļauju ziedojuma pieņemšanai vai tā noraidīšanai, pirms tam izvērtējot Likuma 14. pantā noteiktos ierobežojumus, atļauju izsniedz Pašvaldības dome par kustamas mantas, t.sk. finanšu līdzekļu, pakalpojuma, tiesības vai citāda veida labuma, kura vērtība ir vienāda vai pārsniedz 10000,00 euro (desmit tūkstoši euro) pieņemšanu.*

Pamatojoties uz Likuma “Par interešu konflikta novēršanu valsts amatpersonu darbībā” 14. panta sesto daļu, 31.08.2024. Madonas novada pašvaldības iekšējo noteikumu Nr. 3 ”Kārtība, kādā Madonas novada pašvaldība un tās iestādes pieņem un pārzina ziedojumus un dāvinājumus” 13.1.2. apakšpunktu, **atklāti balsojot: PAR – 17** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa), **PRET – NAV, ATTURAS – NAV,** Madonas novada pašvaldības dome **NOLEMJ:**

1. atļaut Madonas novada pašvaldības iestādei “Madonas novada Barkavas pagasta pārvalde”, reģistrācijas Nr. 90000054407, pieņemt no SIA “MAX Solar”, reģistrācijas Nr. 40203405769, juridiskā adrese Biroju iela 10, Lidosta “Rīga”,LV-1053, Latvija, ziedojumu - pakalpojumu - publiskas atpūtas vietas sakopšanas un labiekārtošanas darbus pašvaldībai piederošā zemesgabalā, kadastra Nr. 70440080347, 37 797,85 *euro* vērtībā ar mērķi labiekārtot vidi aktīvās atpūtas vietai iedzīvotājiem.
2. Pārvaldes vadītāju Barkavas un Ošupes pagastos A. Šrubu noteikt par atbildīgo amatpersonu šī lēmuma izpildei, cita starpā nodrošinot ziedojuma pieņemšanu atbilstoši Madonas novada pašvaldības 31.08.2024. iekšējajiem noteikumiem Nr. 3 ”Kārtība, kādā Madonas novada pašvaldība un tās iestādes pieņem un pārzina ziedojumus un dāvinājumus”.
3. Madonas novada Centrālās administrācijas Finanšu nodaļu noteikt par atbildīgo ziedojuma reģistrēšanā un uzskaitē atbilstoši normatīvo aktu prasībām.
4. Madonas novada Centrālās administrācijas Attīstības nodaļu noteikt par atbildīgo informācijas par ziedojumu publicēšanā Madonas novada pašvaldības tīmekļvietnē.

Domes priekšsēdētājs A. Lungevičs

*Zāle 26486811*